Pedro Salinas

Pedro Salinas y Serrano  foi un poeta español, miembru de la Xeneración del 27.

 Biografía 
Doctor en drechu y en lletres, ente 1914 y 1917 foi llector d'español en La Sorbona, en tornando pa España enseña nes universidaes de Sevilla y Murcia. En 1922 cola pa dar clases n'Oxford y dende 1923 tará nos Estaos Xuníos, d'u tornará en 1926 y pa collaborar col Centru d'Estudios Históricos que fundare Ramón Menéndez Pidal; en 1932 asoleya la revista lliteraria Índice Literario y en 1933 funda la Universidá Internacional de Santander. Tres la Guerra Civil española tien que s'exiliar y trabaya en numberoses universidaes de los Estaos Xuníos y Puertu Ricu.
La obra poético de Salinas suel dixebrase en tres etapes. La inicial, la de la plenitú y la del exiliu:
La etapa inicial (1923-1932) ta marcada pola influyencia de la poesía puro de Juan Ramón Jiménez y carauterízase pola idea de depuración y perfeición poético y el protagonismu de los temes amorosos. Ente les obres destaquen Presagios (1923), Seguro azar (1929) y Fábula y signo (1931).
La etapa de plenitú abarca hasta 1939 y fórmenla la triloxía amorosa La voz a ti debida (1933), Razón de amor (1936) y Largo lamento (1939).
La etapa de l'exiliu ta formada por El contemplado (1946), estensu poema nel que dialoga col mar de San Xuan; Todo más claro y otros poemas (1949) y la so obra póstuma Confianza (1955), afirmación gozosa de la realidá vivío.
Ente la so obra narrativa destaca La bomba increyible (1950), novela sobro los horrores de la bomba atómica, y El desnudo impecable y otras narraciones (1951).

 Referencies 

 Enllaces esternos 

Categoría:Persones de la Comunidá de Madrid
Categoría:Escritores en castellanu
Categoría:Escritores d'España